

# Илдар Халиков Россия алкоголь базарын җайга салу федераль хезмәтенең Идел буе төбәкара идарәсе башлыгы белән очрашты

*23.01.2015*


Бүген Татарстан Премьер-министры Илдар Халиков Россия алкоголь базарын җайга салу федераль хезмәтенең Идел буе федераль округы буенча төбәкара идарәсе башлыгы Геннадий Одинцов белән очрашты.

ТР Хөкүмәте йортында узган очрашуда ТР Дәүләт алкоголь инспекциясе җитәкчесе Игорь Марченко һәм "Татспиртпром" ААҖ генераль директоры Ирек Миңнәхмәтов катнашты.


Очрашу барышында анда катнашучылар Татарстанда алкоголь базары торышы, булган проблемалар һәм аларны чишү юллары турында фикер алыштылар.

Илдар Халиков легаль булмаган алкогольгә каршы көрәштә ярдәме өчен Геннадий Одинцовка рәхмәт әйтте һәм Татарстанда уртак тырышлык белән бу җитди проблеманы хәл итеп булачак, дигән ышаныч белдерде.


*ТР Президенты матбугат хезмәте. Михаил Миронов*
Илдар Халиков Россия алкоголь базарын җайга салу федераль хезмәтенең Идел буе төбәкара идарәсе башлыгы белән очрашты